
JONIŠKIO RAJONO SAVIVALDYBĖS
TARYBA

SPRENDIMAS
DĖL PRITARIMO DALYVAUTI PROJEKTE „MOKINIŲ UGDYMOSI PASIEKIMŲ GERINIMAS DIEGIANT KOKYBĖS KREPŠELĮ“

2020 m. balandžio 16 d.  Nr. T-47
Joniškis


Vadovaudamasi Lietuvos Respublikos vietos savivaldos įstatymo 6 straipsnio 6 punktu, 16 straipsnio 4 dalimi, Kokybės krepšelio skyrimo bendrojo ugdymo mokykloms tvarkos aprašu, patvirtintu Lietuvos Respublikos švietimo ir mokslo ministro 2018 m. rugpjūčio 29 d. įsakymu Nr. V-707 „Dėl Kokybės krepšelio skyrimo bendrojo ugdymo mokykloms tvarkos aprašo patvirtinimo“ ir atsižvelgdama į Silpną geros mokyklos požymių raišką turinčių mokyklų sąrašą, patvirtintą Lietuvos Respublikos švietimo ir mokslo ministro 2018 m. lapkričio 13 d. įsakymu Nr. V-888 „Dėl Stiprią geros mokyklos požymių raišką turinčių mokyklų sąrašo ir Silpną geros mokyklos požymių raišką turinčių mokyklų sąrašo patvirtinimo“, 13, 14, 15 punktais, Joniškio rajono savivaldybės taryba  n u s p r e n d ž i a: 
. Pritarti, kad Joniškio rajono savivaldybės administracija dalyvautų partnerio teisėmis projekte „Mokinių ugdymosi pasiekimų gerinimas diegiant kokybės krepšelį“ (toliau – Projektas). 
. Pritarti, kad Joniškio rajono savivaldybės administracija ir Nacionalinė švietimo agentūra, įgyvendinant Projektą, pasirašytų partnerystės sutartį.
. Skirti iš Joniškio rajono savivaldybės biudžeto ne mažiau kaip 15 proc. šio sprendimo 1 punkte nurodytam Projektui įgyvendinti skirtų lėšų, tenkančių Joniškio rajono savivaldybei, kurių nepadengia Projektui skiriamas finansavimas. 
. Įgalioti Joniškio rajono savivaldybės administracijos direktorių pasirašyti 2 punkte minimą partnerystės sutartį, su ja susijusias sutartis ir susitarimus ir atlikti kitus veiksmus, susijusius su šios sutarties vykdymu.


Savivaldybės meras 								Vitalijus Gailius

